ลองยิ้มแบบอื่น ปรับทัศนคติ ฝึกยิ้มพิมพ์ใจ
ก็เหมือน smizing หรือยิ้มด้วยตา squinching คือการหรี่ตานิดๆ หยีตาหน่อยๆ จากนั้นให้ยิ้มน้อยๆ ห้ามฉีกยิ้มเห็นฟันนะ แบบนี้จะดูมีลับลมคมนัยกว่าการยิ้มด้วยตาแบบเปิดเผย แต่ยังให้ความรู้สึกว่าคุณดูเป็นมิตร น่าสนใจ วิธีนี้เขาว่ากันว่าจะทำให้คุณถ่ายรูปสวยขึ้น เพราะดูมั่นใจไปในทางเซ็กซี่ ยิ้มแบบนี้ไม่ใช่แค่ยิ้มกริ่มเล่นหูเล่นตา แต่ต้องผสมผสานทุกอย่างเข้าด้วยกัน Teeging ก็คือการยิ้มแบบเผยอปากนิดๆ จะได้โชว์ฟัน แล้วอย่าลืมดุนลิ้นไว้ที่ฟันด้วย พร้อมๆ กับการยิ้มด้วยตาหรือหยีตาเวลายิ้ม ถ้าทำถูกวิธีละก็ teeging หรือการยิ้มเห็นฟัน จะทำให้คุณดูน่ารักร่าเริงอย่าบอกใคร ถ้าจะทำท่านี้ตอนเซลฟี่ ให้ถ่ายรูปจากด้านข้าง อย่าพยายามถ่ายหน้าตรง Laughing Out Loud หรือฮาแตกไปเลยเวลาเจออะไรตลกๆ สนุกๆ ก็เป็นอีกสุดยอดวิธีเรียกรอยยิ้ม ให้ค้างไว้ตอนยิ้มขั้นสุด แล้วรีบเซลฟี่จะได้เก็บภาพรอยยิ้มพิมพ์ใจนั้นไว้ รับรองว่าคุณจะดูดีมีความสุข ที่สำคัญคือไม่เฟคหรือดูพยายามจนเกินไป ยิ้มจริงใจต้องมาจากความสุขภายใน มีการวิจัยแล้วว่าคนเราสุขได้ไม่ต้องพึ่งวัตถุหรือความสำเร็จเสมอไป แต่ขึ้นอยู่กับการมองโลกของคุณต่างหาก พูดง่ายๆ คือให้มองโลกในแง่ดีเข้าไว้ แล้วรอยยิ้มพิมพ์ใจจะฉายชัดบนใบหน้าตลอดวัน  รู้ไหมใครที่ยิ้มสดใสจริงใจที่หนึ่ง ก็เด็กๆ ไง! เด็กเขาไม่เครียดเรื่องต่างๆ นานาเหมือนกับที่ผู้ใหญ่เป็น เพราะชีวิตของเด็กไม่มีอะไรซับซ้อน ลองใช้ชีวิตแบบเด็กๆ ดูสิ อย่าไปคิดเยอะ ทำใจให้สบาย! อย่าพยายามฝืนยิ้มถ้าไม่ได้มีความสุขอยู่จริงๆ บางครั้งก็อย่าไปแคร์คนอื่นให้มากว่าเขาจะคิดยังไง ถ้าต้องปั้นหน้ายิ้มอยู่ตลอดตามมารยาทให้ดูเป็นคนดี สุดท้ายก็เหมือนเก็บกด ไม่ส่องประกายเป็น Duchenne smile อย่างที่คิดหรอก รอยยิ้มพิมพ์ใจนั้นต้องมาจากใจคุณ ไม่ใช่เพราะเอาใจคนอื่นเขา เวลาตกที่นั่งลำบากชวนหดหู่ แต่ไม่อยากให้ใครรู้ความในใจ ก็ต้องพยายามนึกถึงเรื่องที่ทำให้มีความสุข อะไรหรือสถานที่ไหนที่ทำให้คุณอยากกระโดดโลดเต้น อะไรที่ทำให้คุณยิ้มได้ทุกครั้งแค่นึกถึง เรามีแบบฝึกหัดช่วยหาว่าอะไรที่ทำให้คุณมีความสุขอย่าง แท้จริง ลองมองตัวเองในกระจก แล้วปิดบังทุกอย่างตั้งแต่ใต้ตาลงมา จะด้วยผ้าเช็ดหน้าหรืออะไรก็ตาม จากนั้นให้นึกถึงความทรงจำที่คุณสุขสุดๆ จะพูดออกมาด้วยก็ได้ พูดไปก็ยิ้มไปพลาง แล้วคุณจะเห็นเองว่าระหว่างนั้นดวงตาคุณจะ "ส่องประกาย" แถมมี "ตีนกา" แถวหางตาไปถึงขมับ นั่นเลย Duchenne smile! เพราะงั้นวิธียิ้มด้วยดวงตาแบบตามสั่ง ก็คือการนึกถึงความทรงจำแสนสุข แล้วแสดงสีหน้าออกมาตามจริง ถ้าคุณกังวลเรื่องฟันเหลืองฟันเก เหงือกเล็กเหงือกใหญ่ หรือกลิ่นปากทรมานใจอะไรก็ตาม ก็อาจทำเอายิ้มเกร็งเพราะอายคนได้ น่าจะลองหาวิธีจัดการกับปัญหาที่รบกวนจิตใจคุณซะก่อน จะได้ยิ้มสดใสจริงใจกว่าเดิม  ถ้าฟันเหลืองก็ไปฟอกสีฟัน ถ้าปากเหม็นก็หาทางแก้ นี่แหละ 2 ปัญหาหลักๆ ของคนไม่กล้ายิ้ม ถ้าอยากยิ้มพิมพ์ใจแบบ Duchenne จริงๆ ก็ต้องแต่งเติมเสริมความงามให้ดวงตาด้วย หมั่นกันคิ้วไม่ให้รก ใช้อายแชโดว์ทาตาให้สวยๆ ดวงตาจะได้ดูโดดเด่น เวลาคุยกับใคร ให้ใส่ใจอีกฝ่ายบ้าง อย่าเอาแต่ใจลอยหรือคิดจะพูดเรื่องตัวเอง มองตาคู่สนทนาให้ เห็น ตัวตนของเขาหรือเธอจริงๆ ถ้าดีใจที่ได้เจอกัน แล้วเขาพูดอะไรที่คุณชอบ ก็ยิ้มกว้างไปเลยตามที่รู้สึก เพราะถ้ามัวแต่ห่วงภาพลักษณ์ตัวเอง จะกลายเป็นยิ้มแหยให้คนเขาจับได้เอา แทนที่จะกังวลว่าอีกฝ่ายจะประทับใจเราไหม ทำตัวเป็นธรรมชาติให้เขาสนใจเลยจริงๆ จะดีกว่า  ลองสังเกตรอยยิ้มของคนอื่นเวลาคุยกัน เขายิ้มทั้งปากทั้งตาเลยหรือเปล่า? ถ้าเห็นเขายิ้มแบบ Duchenne smile ก็รู้ได้เลยว่าเขาจริงใจกับคุณ จะได้สบายใจ พูดคุยกับเขาอย่างผ่อนคลาย แต่ตรงกันข้าม ถ้าเขายิ้มเฟค มันก็ยากที่เราจะยิ้มจริงใจตอบไป ถ้าจำเป็น คุณอาจจะต้องนึกถึงเรื่องดีๆ มีความสุขเข้าไว้ ไม่ก็ใช้เทคนิคตาหยีที่บอกไปนั่นแหละ! นักวิทยาศาสตร์เขาวิเคราะห์วิจัยกันมาแล้วว่า รอยยิ้มของคนเรานั้นมีมากมายถึง 50 แบบด้วยกัน ส่วนรอยยิ้มจริงใจที่สุดนั้น ก็คือ Duchenne smile หรือรอยยิ้มที่มีการขยับกล้ามเนื้อตาร่วมด้วย ที่ว่าจริงใจที่สุด ก็เพราะกล้ามเนื้อตานั้นเราบังคับไม่ได้ จะขยับก็ต่อเมื่อเรายิ้มเพราะรู้สึกตามนั้นจริงๆ ไม่ใช่ยิ้มตามมารยาท เวลาคุณยิ้มเพราะมีความสุข หรือรู้สึกสนุกขำขัน เวลาคุณยิ้มจากใจ รอยยิ้มของคุณจะปรากฏทั้งบนเรียวปากและในดวงตา สังเกตได้ว่าหางตาจะย่นหยี จนเหมือนยิ้มไปทั้งใบหน้า  ลองหารูปถ่ายมา เอารูปที่คุณยิ้มหรือหัวเราะ ถ้าไม่มีก็ให้หาหนังตลกมาดูจนหลุดหัวเราะ แล้วเซลฟี่เก็บไว้ดู แต่ต้องแน่ใจว่าคุณรู้สึกสนุกหรือมีความสุขจริงๆ ตอนที่ถ่ายรูป ทีนี้เอารูปมาเทียบกัน ระหว่างรูปที่คุณยิ้มอย่างมีความสุข กับรูปที่ปั้นยิ้มฉีกยิ้มอย่างรูปตามหนังสือรุ่นเป็นต้น ลองสังเกตดูว่าแววตาของคุณต่างกันไหม? ฝึกยิ้มแบบ Duchenne มันธรรมดาเกินไปแล้วใช่ไหม? ถ้างั้นลองยิ้มแบบไม่ใช้ปากดู พวกคนที่เขายิ้มแต่ตาจนเชี่ยวแล้ว เขาสามารถถ่ายทอดความสุขสนุกสนานต่างๆ ได้โดยไม่ต้องขยับปากด้วยซ้ำ แต่ก็ไม่ได้หมายความว่าให้ คว่ำปาก ตามใจชอบนะ แค่อย่าแสดงอารมณ์ที่แท้จริงให้มากนักตอนยิ้มผ่านแววตาก็แล้วกัน  ยิ้มแต่ตาเหมาะสำหรับเวลาคุณทำตัวลึกลับล่อหลอก ประมาณว่าไม่อยากยิ้มกว้างเผยความในใจ แค่อยากให้คนอื่นรู้ว่าคุณพอใจก็เท่านั้น คุณยิ้มแต่ตาได้เวลาต้องแสดงความพอใจเป็นเวลานานๆ อย่างตอนประชุมผู้บริหาร แล้วต้องทำเป็นมีอารมณ์ร่วมแต่ไม่อยากเฟคให้ถูกจับได้ ยิ้มด้วยตานี่แหละจะทำให้คุณดูเป็นกันเองและน่าคบหาสมาคม
หรี่ตาตอนยิ้ม. ฝึกยิ้มเห็นฟัน. ปล่อยตัวเต็มที่แล้ว LOL. คิดแต่เรื่องดีๆ. นึกถึงเรื่องที่ทำให้มีความสุข. ยิ้มอย่างมั่นใจ. ใส่ใจคู่สนทนา. หายิ้มจริงใจของตัวเอง. ลองยิ้มแต่ตา.
https://www.wikihow.com/Smile-With-the-Eyes https://www.wikihow.com/Smile-With-the-Eyes https://www.wikihow.com/Smile-With-the-Eyes
Trying Other Smiles Getting in the Right Mindset Practicing Your Smile